als_Latn dik_Latn sag_Latn
Që në garën e radhës do të limitohen këshillat e dhëna në drejtim të pilotëve, do të qëndrojnë vetëm mesazhet e sigurisë
Duke filluar nga Çmimi i Madh i Singaporit do të limitohen komunikimet nëpërmjet radios midis drejtuesve në bokse dhe pilotëve në pistë. Një rregull i tillë do të hyjë në fuqi menjëherë në fundjavë, i parë si i domosdoshëm nga ana e FIA-s. “Për garantimin e nenin 20.1 të Rregullores Sportive, u pa e arsyeshme kjo masë e vendosur, e cila duhet të respektohet nga të gjithë. Paraqitjet e pilotëve nuk duhet të kushtëzohen në asnjë mënyrë prej asnjë nga drejtuesit në bokse. Transmetimi i të dhënave nga kjo pjesë e skuderisë te pilotët, në fund të fundit janë të ndaluara kategorikisht në artikullin 8.5.2 të Rregullores Sportive”, shkruhet në komunikatën e FIA-s. Ja të gjitha mesazhet që nuk do të mund t’u transmetohen pilotëve:
- Vendndodhja e kundërshtarit, në se është më i shpejtë ose më i ngadaltë dhe specifikimi i sektorit të tij.
- Këshillat në drejtim të pilotit për mbarëvajtjen e fuqisë motorike, marsheve dhe sistemi SOC.
- Dhënia e informacioneve për sasinë e karburantit të harxhuar.
- Mbi temperaturën dhe presionin e gomave.
- Informacione mbi mënyrën e përdorimit të gomave.
- Për nivelin e diferencialit.
- Do të ndalohet edhe përgjigjja e pyetjes së pilotit si në rastin: “Po e përdor siç duhet hartën?”.
Mesazhet që do të lejohen në radio
Por për të siguruar mbarëvajtjen e garës dhe evitimin e incidenteve mes pilotëve, FIA ka menduar që disa komunikime të jenë ende në lojë si për shembull:
- Informacione mbi trafikun e pistës gjatë provave të lira dhe atyre zyrtare.
- Konfirmimin e marrjes së mesazhit.
- Shkëputjen nga ndjekësi.
- Informacionet mbi pjesët e vendosura në bokse.
- Problemet teknike dhe strategjitë e kundërshtarëve.
- Çfarëdolloj komunikimi që kanë të bëjnë relativisht me sigurinë e pilotëve në pistë.
Uolf: Për Rosberg dhe Hemilton, titulli vjen përpara miqësisë
Drejtori i Përgjithshëm i Mercedesit flet për raportin mes dy pilotëve dhe siguron se ata merren vesh mirë me njëri-tjetrin, edhe pse rivaliteti është i lartë
Miqësia mes Niko Rosbergut dhe Luis Hemilton vihet në një provë të vështirë. Çështja e titullit kampion në Formula 1 është çështja që i mundon të dy pilotët, kjo edhe për faktin se garojnë me të njëjtën skuderi. Ashtu siç e pranon edhe Drejtori i Përgjithshëm i Mercedesit, të dy pilotët njihen prej kohësh dhe kanë në mendjen e tyre vetëm një synim: “Titullin kampion në fund të këtij sezoni”, ndërsa më pas ai pohon se fakti që ndodhen në të njëjtin kamp do të sjellë te inxhinierët dhe pjesëtarët e tjerë, pakënaqësi për njërin dhe gëzim për pilotin tjetër, në vazhdim të idesë se cili do të triumfojë në fund.
MARRËDHËNIA MES TYRE- “Kjo është një eksperiencë e re për ta, ndoshta e vështirë. Megjithatë, Uolf pranon se marrëdhënia mes Rosberg dhe Hemilton nuk është më ajo që ekzistonte përpara fillimit të kampionatit. “Është tensionuar disi. Titulli kampion vjen përpara faktit se sa e ngushtë është miqësia mes tyre”, pohon Drejtori i Përgjithshëm i Mercedesit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn